Tan y mientres os musulmans ya s'heban establito en a vecina ciudat de Chaca y yeran un buen numero, por o que pareixeba prou dificil que o chicot exercito de cristians podese prener a ciudat con exito. Asinas que s'enfiloron ta l'Aínsa que yera mas chicota y bi heba menos musulmans. Quan i plegoron, l'asitioron y la prenioron, dimpués se-i facioron torres y atras construccions esfensivas ta evitar un nuevo ataque d'os moros que ya yera inminent. Quan as tropas musulmanas atacoron l'Aínsa yeran quatro vegatas mas numerosas que as cristianas. A fin d'o rei García y o suyo exercito y a victoria d'os infiels ya se devinaba quan amaneixió en o cielo una cruz roya dencima d'una carrasca sobre un fondo d'oro. Os cristians entrepitoron o feito como que Dios yera con ells y luitoron con totas as suyas fuerzas, os musulmans fuyiban espantatos por a visión, anque mui pocos salioron con vida d'ixa batalla.